Diari Oficial de la Generalitat Valenciana


Sumari del DOGV 9330, del 03-05-2022 (2022/3476)

RESOLUCIÓ de 20 d'abril de 2022, de la directora general de Personal Docent, per la qual, en execució de sentència, s'inclou un aspirant en la llista de persones seleccionades en el procediment selectiu per a ingrés a cossos docents, convocat per Ordre 7/2019, de 28 de febrer, de la Conselleria d'Educació, Investigació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9330

Data del DOGV
:   03-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3476


Data del document
:   20-04-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 20 d'abril de 2022, de la directora general de Personal Docent, per la qual, en execució de sentència, s'inclou un aspirant en la llista de persones seleccionades en el procediment selectiu per a ingrés a cossos docents, convocat per Ordre 7/2019, de 28 de febrer, de la Conselleria d'Educació, Investigació, Cultura i Esport. [2022/3476]  
Per Ordre 7/2019, de 28 de febrer, de 2019, de la Conselleria d'Educació, Investigació, Cultura i Esport (DOGV 8498), es va convocar procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, en el qual va participar Raúl Ortiz Rivas pel cos de professors de Música i Arts Escèniques, en l'especialitat de Fonaments de Composició.  
El senyor Ortiz Rivas va interposar sengles recursos d'alçada contra la baremació definitiva de mèrits i contra la llista d'aspirants seleccionats i, davant de la seua desestimació, va recórrer en la via contenciosa administrativa davant el Tribunal Superior de Justícia de la Comunitat Valenciana, que el 28 de setembre de 2021 va dictar la sentència núm. 697/2021, la decisió de la qual afirma:  
1r. Estimem en l'essencial el present recurs contenciós administratiu núm. 541/2019, promogut per Raúl Ortiz Rivas contra la resolució de 15.01.2020, de la Direcció General de Personal Docent de la Conselleria d'Educació, Investigació, Cultura i Esport de la Generalitat Valenciana, per la qual es desestimaren sengles recursos d'alçada interposats pel hui actor contra l'acta definitiva de mèrits i llistat d'aspirants seleccionats en el si del procés selectiu convocat per Ordre 7/2019, de 28 de febrer, de 2019, de la Conselleria d'Educació, Investigació, Cultura i Esport, la qual anul·lem i deixem sense efecte, reconeixent el dret de Raúl Ortiz Rivas al fet que li resulten valorats els mèrits valorables en el si d'aquest procés, amb els efectes que de tal valoració hagen de derivar.  
  
A l'efecte d'executar la sentència en els seus propis termes, es va posar en coneixement del tribunal davant del qual va actuar en el seu moment el recurrent, el qual va valorar els mèrits del senyor Ortiz Rivas i, d'acord amb el que es preveu en la base 9 de la convocatòria, resulta com a aspirant seleccionat.  
En virtut del que s'ha exposat, resolc:  
  
Primer  
En execució de la sentència núm. 697/2021 del Tribunal Superior de Justícia de la Comunitat Valenciana, es modifica la llista de persones aspirants que han superat les proves selectives a cossos docents convocades per l'Ordre 7/2019, de 28 de febrer, de 2019, en el sentit d'incloure Raúl Ortiz Rivas, amb una puntuació total de 7,3221 punts, en la llista corresponent al cos de professors de Música i Arts Escèniques, per l'especialitat de Fonaments de Composició.  
  
Segon  
El senyor Ortiz Rivas va resultar seleccionat en el procediment selectiu convocat per Ordre 22/2020, de 23 de novembre, de la Conselleria d'Educació, Cultura i Esport (DOGV 8961), pel mateix cos de professors de Música i Arts Escèniques, en l'especialitat de Llenguatge Musical, i va ser nomenat funcionari en pràctiques per Resolució de 17 de setembre de 2021, de la Direcció General de Personal Docent (DOGV 9185), per a dur a terme aquesta fase durant el present curs, per la qual cosa no és procedent tornar a nomenar-lo en aquest moment.  
  
Tercer  
Conseqüentment, una vegada superades les pràctiques, els efectes econòmics i administratius com a funcionari en pràctiques hauran de retrotraure's a l'1 de setembre de 2020, data en la qual van ser nomenats en pràctiques els aspirants seleccionats en el procediment ara superat, segons Resolució de 12 de setembre de 2019, de la directora general de Personal Docent (DOGV 8636).  
Així mateix, el seu nomenament com a funcionari de carrera haurà de tindre efectes econòmics i administratius d'1 de setembre de 2020, els mateixos que els corresponents a la resta d'aspirants ingressats per la convocatòria feta per l'Ordre 7/2019, de 28 de febrer, d'acord amb la Resolució de 29 d'octubre de 2020, de la Direcció General de Personal Docent (DOGV 8948).  
  
Contra aquesta resolució podrà promoure's, per les parts legitimades, un incident d'execució de sentència, davant del Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 20 d'abril de 2022.- La directora general de Personal Docent: M. Ángeles Herrranz Ábalos.